
Menighetsbladartikkel til Kirkens Nødhjelps fasteaksjon 2027
I dette dokumentet finner du følgende:
· Menighetsbladartikkel om fasteaksjonen 2027.
· Bildetekster
· Faktaboks
Ta i bruk det som passer i ditt menighetsblad og tilpass informasjonen slik at det kommer tydelig fram hvordan menigheten engasjerer seg i fasteaksjonen.
Tips!
· Har du mye plass: Trykk hele artikkelen med bilder og faktaboks.
· Har du mindre plass: Trykk forkortet versjon av artikkelen med et bilde. Evt. trykk kun bilde og faktaboks. Husk å bruke bildetekstene.

ARTIKKEL I FULL LENGDE:
TITTEL: Gå for vann
INGRESS: - Alle trenger rent vann, og jeg er glad for at jeg kan bidra til å hjelpe mitt eget folk, sier pumpemekaniker Achuil Atual Malith (38). Sammen med sine kollegaer sørger han for rent vann til tusener av mennesker i det utsatte grenseområdet mellom Sør-Sudan og Sudan.
Tekst: Kirkens Nødhjelp og [xx] Foto: Kirkens Nødhjelp
Stolt og glad
- Det er ofte ikke så mye som skal til, men effekten er stor, sier Achuil Atual Malith. I regi av Kirkens Nødhjelp fikk han for to år siden opplæring og alt utstyret han trengte for å bli en del av laget som reparerer de mange ødelagte vannpumpene i området Twic. Og han er tydelig stolt av, og glad i, arbeidet sitt.
- Alle trenger rent vann. Det betyr mye for meg å kunne bidra til at tusenvis av mennesker får tilgang til trygt drikkevann, sier Achuil, og røper at han av og til får med seg litt frukt eller godteri fra takknemlige landsbybeboerne han har hjulpet å få vann. - Jeg har fem barn hjemme så det er alltid stas!
Landsbyen Wunrok ligger i et grenseområde mellom Sør-Sudan og Sudan. I mange år har området vært et mottakssted for mennesker på flukt fra konflikt og vold, som følge av borgerkrigen i Sudan. Samtidig rammes befolkningen jevnlig av flom, matmangel og humanitære kriser.
Tilgangen på rent vann er en stor utfordring. Mange er nødt til å hente vann fra elver og bekker, noe som øker risikoen for sykdommer som kolera og tyfoidfeber. Flom og høy belastning har også ført til at mange borehull og vannposter er ødelagt.
Gå for vann
Når Achuil reparerer en vannpumpe, får en hel landsby tilgang til rent vann igjen. Men han gjør ikke arbeidet alene. Gjennom Kirkens Nødhjelps fasteaksjon er mennesker i Norge med på å gi opplæring, verktøy og muligheter til lokale krefter som skaper varig endring i sine egne lokalsamfunn.
Her i [xx] menighet engasjerer vi oss i Kirkens Nødhjelps fasteaksjon. Vi bidrar gjennom [skriv inn hvilke måter menigheten engasjerer seg på, f.eks. går med innsamlingsbøsse fra dør til dør, arrangerer sponsorløp, solidaritetskonsert, basar]. I møte med et nyhetsbilde preget av kriser, kan verden til tider føles litt overveldende. Heldigvis har vi gjennom fasteaksjonen en konkret mulighet til å være med og endre verden, bidra til mer rettferdig og håp. Det kjennes godt og vi ønsker alle velkommen til å engasjere seg. [Sett inn en setning eller to om hva folk i lokalsamfunnet kan bidra med. F.eks. være med å gå med bøsse, komme på konsert/basar, gi til /støtte bøssebærere eller de som løper sponsorløp, lage sin egen digital bøsse gjennom innsamlingsportalen].
Verden kan virke stor, men vi hører sammen. Når mennesker som Achuil skaper endring i Sør-Sudan, kan vi være med og gjøre det mulig gjennom fasteaksjonen. Slik blir vi del av et stort vi, mennesker som står sammen for håp, rettferdighet og tilgang til rent vann.
Bli med på fasteaksjonen du også!

Bildetekster:
1. Portrett av Achuil Atual Malith:
- Alle trenger rent vann. Det betyr mye for meg å kunne bidra til at tusenvis av mennesker får tilgang til trygt drikkevann, sier Achuil.

2. Bilde av rent fra vannpumpen: 
Rent vann strømmer igjen etter at pumpemekanikerne har reparert vannpumpen i Wunrok.

3. Pumpemekanikerene i arbeid:
Pumpemekanikerne reparerer de ødelagte vannpumpene i området Twic, nord i Sør-Sudan.

FAKTABOKS:
Kirkens Nødhjelps fasteaksjon er:
· Norges nest største bøsseaksjon etter TV-aksjonen. Pengene som samles inn, går til Kirkens Nødhjelps arbeid over hele verden.
· Over 40.000 frivillige bøssebærere fra ca. 1200 norske menigheter i hele landet. 
· Aksjonsdager i 2027 er 14.-16. mars.
· Temaet er: Håp i en dråpe vann.
· I 2026 ble det samlet inn om lag 36 millioner kroner.

Sør-Sudan:
· Hovedstad: Juba
· Befolkning: 12,4 millioner innbyggere.
· Kirkens Nødhjelp her vært til stede i Sør-Sudan siden 1972.
· Kirkens Nødhjelps arbeid består av forebygging av kjønnsbasert vold, klimatilpasset vann og sanitær, fredsbygging og styrket matsikkerhet.
· Etter at borgerkrigen brøt ut i Sudan i 2023, har nordlige deler av Sør-Sudan tatt imot flyktninger fra nabolandet.

